ming030890/wiki-yue-high-quality huggingface dataset:
容樂其

容樂其（英文：Rocky Yung ； 1982年3月10號— ），香港輔仁媒體總編輯、時事評論員。祖籍廣東東莞，喺香港出世同長大，早年就讀香港大學理學院，曾經做過中學教師、社會民主連線梁國雄議員助理同埋副秘書長。

事蹟
2008年4月，喺裘錦秋中學（葵涌）擔任教師嘅容樂其被一名不滿被佢罰企嘅中三學生揮拳打傷右眼，導致眼部瘀傷同撕裂，涉案學生最後被判入更生中心  。
2010年8月發生馬尼拉人質事件後，容樂其喺一個批評菲律賓警方救人不力嘅Facebook群組留言，話香港人將菲律賓傭工當奴隸，淨係畀好少人工，所以無權要求菲律賓特種部隊營救香港人質，唔少網民批評佢「冷血」、「幸災樂禍」。  《文匯報》亦有文章批評佢邏輯混亂同冷血  。

政治立場
佢曾經被視為社民連嘅新一代，但之後立場轉趨模糊，甚至不時攻擊民主派同本土派，近年亦同唔少親中派，例如容海恩、鄧家彪，陳志豪有唔少互動，又喺曾經喺容海恩黨友何厚祥嘅議辦開張時，自動請纓去撐場。另外，佢所主理嘅輔仁媒體，背後亦有全國政協張家敏嘅支持。時事評論員黃世澤亦喺2018年3月，多次公開話，輔仁媒體應該被視作同點新聞一樣，係親共媒體處理。
容海恩

容海恩，JP（英文：Eunice Yung Hoi Yan，1977年6月7號—），花名「容E」、「海恩BB」，自號「法律界桂綸鎂」，新民黨副主席、公民力量成員，香港立法會第六屆議員，亦係執業大律師。
佢本嚟係加拿大卑詩大學主修電腦系，畢業後返香港城市大學讀法律。
2015年12月，容海恩創辦香港青年專業網絡，並成為青專網創會主席。2016年初，容海恩喺新民黨主席葉劉淑儀邀請下正式入黨，正式代表新民黨、公民力量，並夥拍譚領律等其餘六人喺同年第6屆香港立法會選舉出戰新界東選區地區直選，雖然佢喺新界東選舉論壇期間嘅表現令人失望，令到親泛民嘅媒體恥笑佢係「西環契女」、「契妹恩」，不過，佢喺葉劉淑儀嘅大力支持下，結果排名單頭位嘅佢，以36,183票順利當選。
2020年，容海恩因為得唔到葉劉淑儀同中聯辦支持，冇得連任立法會議員。不過佢曾經現身支持初選時期嘅對手、喺第6屆香港立法會選舉論壇俾佢形容係冇義氣，同埋係「食碗面，反碗底」嘅李梓敬。

屋企
容海恩同屋企人都係屬於親中共人士，尤其佢老豆做過中國國企華潤嘅高層，但係老公袁彌昌屋企就多數係反共人士，老爺袁弓夷同姑仔袁彌明都有投身政治運動。
容海恩喺四年立法會議員任期內兩次大肚，生咗兩個女，係香港史上第一個做緊議員嗰陣大肚嘅議員。
2022年8月，容海恩喺東方日報發表聲明，宣布同袁弓夷脫離翁媳關係。由於「家翁」喺粵語又叫做「老爺」，所以佢篇聲明將段關係錯誤寫成「爺媳關係」。

選舉經歷
2021年，佢喺李家超無提政綱嘅情況下，有份提名李家超參與2022年香港行政長官選舉。

碎料
容海恩除咗係新民黨、公民力量嘅義務法律顧問、銀河管樂團主席之外，亦有「法律界桂綸鎂」稱號，不過好多網民就話佢似馬海倫，但佢自稱貌似吳綺莉。
除此之外，佢鍾意唱歌之外，重識吹小號及彈鋼琴，此外有習武嘅習慣，學過跆拳道同埋龍拳。
此外，佢亦喺E周刊、都市日報寫專欄，分別係「恩為有理」、「海恩大狀」。
布雷斯堡青年

布雷斯堡青年（英文：JL Bourg Basket）係法國布雷斯堡嘅職業籃球球會，依家打緊法國籃球甲級聯賽。
布雷根茲

布雷根茲（Bregenz）係奧地利福拉爾貝格嘅首府，人口3萬。
維基同享有多媒體嘅嘢：布雷根茲
布雷西亞

布雷西亞（意大利文：Brescia）係意大利倫巴第大區布雷西亞省首府，人口20萬。
布雷達

布雷達（荷蘭文：Breda），係荷蘭嘅第九大城，歸北布拉邦省管，人口18萬。
布里茲尼夫

布里茲尼夫（Леонид Брежнев，1906年12月19號—1982年11月10號），又譯勃列日涅夫，係蘇聯領導人，1966年到1982年做蘇聯共產黨嘅第一書記同總書記。
布雷斯堡

布雷斯堡（法文：Bourg-en-Bresse）係法國一城，安嘅省會，人口有4萬。
布隆迪聖公會

布隆迪聖公會（法文：Église Anglicane du Burundi；英文：Anglican Church of Burundi）係普世聖公宗一個教省，位於東非嘅坦桑尼亞、盧旺達、肯雅，同民主剛果之間。布隆迪大主教同主教長係馬古米（英文：Sixbert Macumi（英文：Sixbert Macumi））。

史
首次傳道工作後，首個喺布隆迪聖公宗架構大約喺1935年建立並急速成長。前盧旺達傳教區喺1935年響布希加同馬塔納建立咗首個傳教站，1936年響布耶都建立咗。透過醫療工作同教育實現咗大幅增長。都主教權力嚟自肯特伯里大主教，直到1965年「烏干達、盧旺達、布隆迪與博加-扎伊爾教省」成立，而首位全國主教被奉為布耶教區（覆蓋全國）。
擴張後，烏干達離開新嘅盧旺達、布隆迪和博加-扎伊爾教省其餘區域成為一個獨立教省。1975年，布耶教區同新創立嘅布松布拉教區分為兩個教區。基特加教區喺1985年成立，隨後喺1990年成為馬塔納教區。最近創立嘅教區係魯蒙蓋教區，由布松布拉教區南部創立，包括約50個牧區。當選首任主教係Pedaculi Birakengana，教區正式就職典禮喺2013年8月4日舉行。
1992年，教省嘅三個國家各自喺大主教嘅統治下獲得獨立。布隆迪聖公會由塞繆爾·辛達穆卡（英文：Samuel Sindamuka（英文：Samuel Sindamuka））做首個主教長，任職至1998年。1998年至2005年，塞繆爾·恩達伊森加（英文：Samuel Ndayisenga（英文：Samuel Ndayisenga））係主教長。喺布隆迪繼續擴張，1997年建立馬坎巴教區，2005年建立穆因加教區。最後喺2005年，教省採用而家嘅名。同年大主教伯納德·戴安道（英文：Bernard Ntahoturi（英文：Bernard Ntahoturi））當選為主教長，並喺2010年再次當選。

官方名
2005年3月喺布松布拉舉行教省議會決議將教省名由「Église épiscopale du Burundi」改為「Église Anglicane du Burundi」。

教籍
布隆迪估計嘅1200萬人口中，大約有900,000聖公宗信徒。

架構
布隆迪聖公會嘅教會體制係主教制，同其他聖公宗教會一樣。教會保持著一個組成教區嘅地理牧區系統。教省精神領袖係大主教，佢係各教區其中一位教長、教省都主教，同埋主教長。目前有九個教區，每個教區由一位主教領導：
布希加教區（法文：Diocèse de Buhiga）
布松布拉教區（法文：Diocèse de Bujumbura）
布爾教區（法文：Diocèse de Buye）
基特加教區（法文：Diocèse de Gitega；英文：Gitega Diocese）
馬坎巴教區（法文：Diocèse de Makamba）
馬塔納教區（法文：Diocèse de Matana；英文：Diocese of Matana）
穆因加教區（法文：Diocèse de Muyinga）
魯蒙蓋教區（法文：Diocèse de Rumonge）
魯塔納教區（法文：Diocèse de Rutana）

布隆迪大主教
布隆迪大主教同時係都主教同主教長。任職大主教嘅係：
布隆迪聖公會主教長

崇拜同禮儀
布隆迪聖公會擁護三品聖職：會吏、牧師，同主教。使用當地唔同嘅公禱書。

教義及教規
睇埋：聖公宗同聖公宗教義
布隆迪聖公會中心教導係耶穌基督嘅生活、死亡同復活。教會嘅基本教導或教會要道問答包括：
耶穌基督係完全人同完全神。佢死亡並喺死後復活。
耶穌對信佢嘅人提供永生嘅方向。
新舊約聖經由「聖靈影響之下」嘅人寫成。次經係基督徒崇拜使用嘅額外經典，但無教義嘅形成。
兩大同需要聖禮係入門聖事同聖餐聖事。
其他聖禮儀式係堅振聖禮、聖秩聖禮、婚姻聖禮、修和聖禮同傅油聖禮。
相信天國、地獄同耶穌榮耀中再現。
聖公宗三個職權來源係聖典（聖經）、傳統、同理性；呢三個來源以動態嘅方式權衡。平衡聖經、傳統同理性追溯到一位16世紀護教士理查·胡克嘅工作。喺佢嘅模式裏，聖經嘅教義同聖經清楚咁列明接受正確嘅事物達成首要嘅方法。含糊不清嘅問題取決於由理性查驗嘅傳統（點樣喺聖經、傳統同理性上做到「動態嘅方式堅持同評論」）。

社會問題
教會嘅主要關注包括和平同和解、遣返難民同流離失所者、社區發展、掃盲同教育，以及對抗愛滋病。佢致力於傳教同傳福音，並關注支持神學教育同事工培訓。

跨宗派關係
唔似其他聖公宗教會，布隆迪聖公會唔係同好多跨宗派團體嘅成員。教會唔係普世教會協會成員。

聖公宗再結盟
布隆迪聖公會係南半球聯盟成員，但到而家為止喺聖公宗再結盟唔係幾活躍。戴安道大主教出席2013年10月21至26號喺肯雅賴羅比召開全球聖公宗前途第二次會議。教省響2018年6月17至22號喺耶路撒冷舉行嘅全球聖公宗前途第三次會議上由一位代表出席。教省響前途會議嘅主要名係馬塔納教區嘅賽斯·恩達伊魯基（英文：Seth Ndayirukye）主教。布隆迪聖公會有四位主教喺2019年5月參加咗前途會議培訓主教學院。
布雷亞德亞拉岡

布雷亞德亞拉岡（西班牙文：Brea de Aragón）係西班牙亞拉岡薩拉戈薩省一座城，住2千人。
帝柏海灣

帝柏海灣（Central Park）係香港西九龍大角咀西嘅一個私人住宅項目，係奧運站上蓋物業發展第二期項目，亦係“奧運三寶”屋苑之一，發展商係前地鐵公司（而家叫港鐵公司）同埋由信和置業、中銀香港、嘉里建設、中國海外發展有限公司組成嘅財團。
帝柏海灣嘅地盤前身係油麻地避風塘，隔籬有富榮花園同奧海城大型商場。
帝柏海灣嘅交通，西面近奧運站。
帝汶海

帝汶海（英文：Timor Sea）係印度洋東面一個海域，喺澳洲同帝汶島之間，東面係阿拉弗拉海。
帝女花

《帝女花》係粵劇戲寶，改編自明末長平公主嘅事跡。
帝王

帝王係帝同王嘅合稱，最初喺周朝嗰陣有記載過。帝王就係「統治者」咁嘅意思，例如「帝王之術」就係一位君主需要有嘅技巧。
有提過帝王嘅句語都有好多，例如莊子：「若夫子之言，於帝王之德，猶螳蜋之怒臂以當車軼，則必不勝任矣」、又或者帝君書：「帝王不相復，何禮之循」、同埋荀子：「下覆百姓，上飾帝王」等等。
帝王企鵝

帝王企鵝，又叫做皇企鵝或者皇帝企鵝，係企鵝嘅一種。佢哋約莫高4呎，重100磅，係家下體型最大嘅企鵝。帝王企鵝住響全球最凍嘅南極洲。佢哋個身可以擋住每粒鐘100哩嘅強風，重忍到華氏零下180度嘅低溫。
帝王企鵝屬大概係喺3800萬年前由其他企鵝度分支出嚟，分成帝王企鵝同埋國王企鵝，兩種好相似。當帝王企鵝去到南極大陸嘅繁殖地，企鵝乸生咗蛋之後，就會畀企鵝公孵。帝王企鵝雙腳同埋肚下面中間有一塊佈滿血管嘅紫色皮膚，令啲蛋維持住喺97.6度。企鵝仔出咗世之後，就算企鵝公有幾肚餓都好，都會喺喉嚨嘅特殊細胞分泌盎司嘅營養汁畀企鵝仔食。企鵝乸返到嚟嗰陣，企鵝公嘅體重已經冇咗二分一到三分一左右。企鵝乸同企鵝公調位之後，企鵝公就會走去海邊搵食，路程相當遠。以帝王企鵝嘅行路速度，要花一段好長嘅時間。佢行路好似鐘擺咁搖搖擺擺，咁樣可以喺每一步儲低下一步要嘅能量。帝王企鵝亦都係潛水潛得最深嘅企鵝，當佢哋入咗水之後，羽毛會唧晒啲空氣出嚟，減少浮力。佢哋重可以將心跳降低60%，減少要用嘅氧氣，令佢哋可以留低喺水底25分鐘，佢哋亦都可以潛到落1000英尺深。
維基同享有多媒體嘅嘢：Aptenodytes forsteri
帝景園

帝景園（英文：Dynasty Court）係香港私人樓，喺香港島半山區舊山頂道17-23號，有5棟樓，總共有408個單位，1991年入伙，發展商係新鴻基地產。
帝汶

帝汶係東南亞一島，響澳洲西北面、帝汶海北面，東面係獨立國東帝汶，西面係印度尼西亞嘅西帝汶。
帝王之聲

《帝王之聲》係中國歌手韓磊出嘅第二張專輯。喺2004年12月28號由北京星之星發行。

簡介
呢隻碟收錄咗13隻歌。
塔勒薛斯高原

由火星全球探勘者號衛星嘅激光測高儀製作嘅塔勒薛斯高原高度圖。中間嘅藍/綠色地區係水手號峽谷。
塔勒薛斯高原（拉丁文：Tharsis）係火星上面嘅一座火山流高原，位於火星西半球水手號峽谷西邊，接近火星赤道。塔勒薛斯高原上面有三座太陽系最大嘅火山，分別係阿勒絲亞山、孔雀山同埋阿斯古賴烏斯山。而火星嘅最高峰奧林匹斯山就喺塔勒薛斯高原西北邊。
塔吉克文維基百科

塔吉克文維基百科係一個非弁利網站，由維基媒體基金會運行。
塔利班駐多哈辦事處

塔利班駐多哈辦事處 (粵拼：taap3 lei6 baan1 jyu3 do1 ha1 baan6 si6 chyu3) 係由2010年代初至到2021年塔利班奪取阿富汗政權期間，阿富汗塔利班嘅高級領導人一直駐紮喺卡塔爾首都多哈。塔利班喺嗰度嘅最初目的係開設一個辦公室，以促進塔利班、阿富汗伊斯蘭共和國政府、美國同其他國家之間嘅政治和解。塔利班辦公樓喺2013年啟用後，由於阿富汗伊斯蘭共和國政府反對將呢一個辦公室作為一個流亡政府嘅大使館面目出現，和平談判暫停。塔利班領導人喺卡塔爾政府嘅安排下繼續留喺多哈，條件係辦公室唔可以用嚟處理公共事務。
塔吉克

塔吉克（塔吉克文：Тоҷикистон）係中亞國，首都杜尚別。
塔加洛文維基百科

塔加洛文維基百科係維基百科協作計劃嘅塔加洛文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過6萬篇文。
塔卡斯拉

塔卡斯拉（粵拼：taap3 kaa1 si1 laai1，烏都文：ٹیکسلا）又叫呾叉始羅（粵拼：daat3 caa1 ci2 lo4）係巴基斯坦旁遮普省嘅一個考古學遺址，亦係個世界遺產。
塔古斯河

塔古斯河（拉丁文：Tagus；西班牙文：Tajo；葡萄牙文：Tejo）係西歐伊比利半島最長嘅河，長1,007公里，由西班牙亞拉岡流去葡萄牙里斯本對開嘅大西洋。
塔吉克文

塔吉克文、塔吉克話（tajiki）係種印歐語系印度-伊朗語族伊朗語支波斯文嘅語言，主要係塔吉克官方語言，而烏茲別克、阿富汗、巴基斯坦都有唔少人用。
希辛侯度

希辛侯度（德文：Ralph Hasenhüttl，1967年8月9號—）係奧地利足球領隊、前足球員。球員時期踢前鋒，效力過奧地利足球代表隊。
希路斯

希路斯（粵拼：hei1 lou6 si1，希臘文：Ήλιος），係希臘神話入面嘅太陽神，佢亦係泰坦神海柏利昂個仔。
希靈登站

希靈登站（英文：Hillingdon tube station）係英國倫敦地下鐵大都會綫同皮卡迪利綫嘅車站，屬第6收費區，喺大倫敦希靈登區。
希路

希路（Hilo）係美國夏威夷一埠，喺夏威夷島上便，係夏威夷第二大城市。成個城起喺個希路灣。2000年統計人口40,759。
希里奧波里斯

希里奧波里斯（粵拼：hei1 lei5 ou3 bo1 lei5 si1，希臘文： Ἡλιούπολις）係喺埃及嘅一笪地方。亦係古希臘人對古埃及城市昂嘅嗌法，意思即係「希路斯城」。呢座城係埃及第十三省省會，佢喺古埃及宗教嗰度有好緊要嘅作用。
希遜格雷斯

希遜‧格雷斯（Rickson Gracie，1959年11月21號—）係巴西武術家兼混合格鬥家。佢係巴西柔術黑帶7段，又係格雷斯家族（Gracie family）成員，Hélio Gracie個仔。
希遜‧格雷斯可以話係柔術界嘅傳奇人物，佢總共打過大大話話成四百幾場比賽，包括柔術比賽、街頭博擊、混合格鬥，一場都未輸過。佢唔單止令格雷斯家族聲名大噪，重令全世界興起一般巴西柔術熱。

不敗之謎
無錯格雷斯的確贏過好多場比賽，但佢喺混合格鬥嘅官方紀錄係十一勝零和零負，同連贏四百場嘅紀錄好大出入，所以引起對佢不敗嘅質疑，其實，佢四百場不敗紀錄，除咗嚟自混合格鬥，重包括柔術、自由式摔角、桑搏、街頭博擊，佢亦係兩屆巴西自由式摔角冠軍，又係贏過桑搏金牌，重係世界柔術中重量級同無差別級冠軍。
但係呢啲戰績冇計到佢喺一啲獨立組織比賽結果，係咪真係未輸過咁勁？佢老豆Hélio Gracie就咁回應：「如果要全部計晒，咁格雷斯唔止四百場不敗，計到佢一百萬場不敗都得！」
唔理格雷斯係咪真係不敗，定還是可能輸過一兩場都好，四百幾場勝仗已經足夠証明佢夠晒勁揪。
希魔撞正殺人狂

《希魔撞正殺人狂》（Inglourious Basterds）係部2009年美國戰爭電影，由鬼才導演昆頓·塔倫天奴執導，故事背景設定喺二次強戰世界時期，俾納粹德國佔領嘅法國，當時有一班美籍猶太特種部隊，專門刺殺納粹軍人以散佈恐懼，後來計劃刺殺納粹領導人。
套片係第62屆康城電影節嘅正式競賽電影，雖然最後失落金棕櫚獎，但片中奧地利演員基斯托夫·華薩嘅演汥得到好評，摘下最佳男演員獎同埋第82屆奧斯卡金像獎最佳男配角。同時，得到提名第82屆奧斯卡金像獎嘅最佳電影。
希達爾·阿利耶夫基金會

希達爾·阿利耶夫基金會（阿塞拜疆文：Heydər Əliyev Fondu）係以藝術同科學嘅教育同總統希達爾·​​阿利耶夫喺阿塞拜疆嘅傳統基礎上成立嘅基金會，總部喺阿塞拜疆巴庫。
大流士二世

大流士二世（粵拼：daai6 lau4 si6 ji6 sai3，古波斯文：𐎭𐎠𐎼𐎹𐎺𐎢𐏁 ， ？－前404年），係個波斯阿契美尼德王朝嘅國王，前423年－約前404年在位。佢係亞他薛西斯一世個仔。
大浦洞2型

大浦洞2型（대포동 2호，Taepodong-2）係北韓由蘆洞1型發展出來嘅導彈。射程更遠，可達3500英里。據稱可以攜帶核彈頭。
2006年7月5號，美國情報機關指北韓最多發射咗六枚導彈，其中至少一枚係長程嘅大浦洞2型導彈，響發射後35秒失靈。
維基同享有多媒體嘅嘢：Taepodong-2 missiles
大浪灣營地

大浪灣營地，香港營地之一，專畀露營，喺大嶼山，石壁以西大浪灣，大浪灣村西南，近白角，分沙灘山坡兩部，英文叫Tai Long Wan Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。
營無車路到，至近要去到宏貝道。行山就沿鳳凰徑第八段，中間再落山。
營飲食用得燒烤爐、檯櫈。着用得晾衫架。有污水穴。廁所有，不過旱廁。
大浪灣泳灘

大浪灣泳灘，香港泳灘之一，喺石澳以北大浪灣，大浪灣道，英文叫Big Wave Bay Beach。行政上歸南區。設施有泳灘、燒烤場。歸康樂及文化事務署管。
大浪灣石刻

大浪灣石刻係香港史前時期嘅石刻，喺香港島南區石澳東面嘅大浪灣，而家已被評為香港法定古蹟，亦係香港第一個法定古蹟。
大浪灣石刻喺1970年被一個差人發現，喺沿海邊嘅石崖上面，面積大概90厘米乘80厘米。圖形係抽象嘅鳥獸紋，圖紋大致似幾何形。考古學家估計，呢個石刻嘅刻鑿年份大概喺新石器時代，估計係當時嘅居民相信刻石能夠保佑出海嘅人，同埋佢哋對航海同天文表現崇拜。而家嗰度起咗封罩加以保護。
大浪灣道

大浪灣道（英文：Big Wave Bay Road）係香港島東岸近石澳嘅石澳道髮夾彎個位，叉去到大浪灣一條路。係去大浪灣海灘同大浪灣村唯一車路。大浪灣道沿途有啲屋，多數都係香港一啲有錢人住。例如香港電訊盈科主席李澤楷，就住喺門牌12號。而另一富豪許晉享，就住喺10號。趙世光就嚮大浪灣道13號屋。

特色
大浪灣道係無起高樓大廈，交通出入只有一條巴士路線。樓盤成交好少，伙伙望大浪灣海景，自設私家路、車房、花園、游水池咁。大浪灣道係條掘頭路，西北盡頭係大浪灣村、大浪灣海灘，有燒烤場設施。
廣州地鐵12號綫

廣州地鐵12號綫，又叫官洲綫，係規劃緊嘅廣州地鐵路綫，代表色係■泥綠色。

綫路
廣州地鐵12號綫係廣州地鐵「X形對角綫」入邊嘅西北～東南綫。綫路西邊由白雲區金沙洲潯峰崗開始，穿過白雲區、越秀區、海珠區、番禺區，喺番禺區小谷圍島上嘅大學城南設終點站，途經新市、淘金、二沙島等區域。綫路全長37.2km，設站25座，其中換乘站15座。

車站
綫路由西北到東南設站依次為：潯峰崗、裡橫路、槎頭、聚龍、棠溪、南航新村、新市墟、白雲文化廣場、雲溪公園、小金鐘、景雲路、廣園新村、恆福路、建設六馬路、烈士陵園、東湖、二沙島、嶺南廣場、赤崗、赤沙、赤沙滘、侖頭、官洲、大學城北、大學城南。
車站設置未最終確定，以實際建設為準。
站名都未確定，以實際運營使用為準。
全部車站都係地下站。

轉車站
潯峰崗站：換乘6號綫。
槎頭站：換乘13號綫。
聚龍站：換乘8號綫。
呢個站係T形節點換乘站，起8號綫嗰陣已經預留咗負三層嘅節點結構。
新市墟站：換乘14號綫。
白雲文化廣場站：換乘2號綫。
廣園新村站：換乘11號綫。
呢個站入邊兩條綫係平行疊摞嘅關係，12號綫係負三層，11號綫喺負四層。
建設六馬路站：換乘13號綫。
呢個站係T形節點換乘站。
烈士陵園站：換乘1號綫。
東湖站：換乘6號綫同10號綫。
嶺南廣場站：換乘19號綫。
赤崗：換乘8號綫。
赤沙滘站：換乘11號綫。
呢個站係雙島四綫同台換乘站，兩綫同方向可實現同台換乘。
官洲站：換乘4號綫。
大學城北站：換乘4號綫。
大學城南站：換乘4號綫同7號綫。

建設目的
加密市區綫網，增加綫網嘅覆蓋面同通達性，緩解綫網壓力。
配套新建嘅棠溪火車站，加強客流吸引同引導。

歷史
2017年初，廣州將12號綫同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，12號綫喺埋入邊。3月23號，12號綫進行咗第一次環評公示。5月25號，綫路進行咗環評第二次公示，調整咗車廠同部分站點嘅位置：車廠由棠溪改到咗槎頭，停車場由科學中心改到咗大學城南，麓景西站東移到恆福路兼改名做橫枝崗站。
廣州圖書館

廣州圖書館係中國廣州市政府設立嘅市級公共圖書館，喺廣東省廣州市天河區珠江新城花城廣場東側。2012年總流通人次達到337.6萬人次，總藏書量526.2萬冊。
舊館位於越秀區中山四路42號，喺1982年1月2號開館，2013年4月1號停用。而家喺珠江新城嘅新館係喺2012年12月初步開放，2013年6月全面開放。

歷史
1927年，廣州市長林雲陔為咗紀念孫中山，同埋促進文化事業，提議舉辦市立中山圖書館。經過市行政會議決定規劃籌辦。同年，派出募捐專員去美國、古巴、加拿大、墨西哥，得到華僑踴躍捐贈。1928年，成立廣州市立中山圖書館籌建委員為，林雲陔、杜定友等十六個人就作為委員。1929年，市立中山圖書館喺文德路原來廣府學宮嘅位置破圖動工。1933年10月15號，市立中山圖書館落成開幕，伍智梅任第一任館長。1934年，省圖書館被撤銷，其藏書33500冊由市館接收。1938年，廣州淪陷，市立中山圖書館停辦。
廣州圓大廈

廣州圓大廈（粵拼：gwong2 zau1 jyun4 daai6 haa6，英文：Guangzhou Circle Building），簡稱廣州圓（gwong2 zau1 jyun4；Guangzhou Circle），施工期間嗌過「廣州銅錢大樓」（gwong2 zau1 tung4 cin4 daai6 lau2）；喺廣州嘅街坊度，話佢係「大金環」（daai6 gam1 waan4）；佢係中國廣東省廣州市嘅其中一間地標性建築。呢間大廈喺荔灣區東塱嘅沙洛村入面，廣州圓路嗰度，南邊隔咗條河可以望到南浦島。呢棟大廈喺2014年3月份入選咗CNN評選嘅全球「十大最受矚目」嘅建築。佢重係全世界最高嘅圓形建築。

負責方
呢間大廈係由鴻達興業集團嚟負責開發同管理，意大利建築師育瑟夫迪帕斯卡利嚟負責設計。

逳手同落成時間
呢間大樓喺2010年1月3號開始逳手，2013年12月26號落成。

名
2013年9月24號，廣州嘅「銅錢大樓」就經過咗100000蚊嚟正式改名嗌「廣州圓大廈」，改咗名之後嘅牌就整咗喺大廈嘅廣場前面。不過佢改咗「廣州圓大廈」嘅名之後，俾網友話會變成個數錢佬。而其中一位業主單位嘅負責人話：「『廣州圓大廈』嘅名係經過咗規劃同建築專家嚟評審過先至改咗噉嘅名，而個名可以體現到『開放廣州嘅嘢』噉解。」不過廣州地名辦通過咗呢個名喇。
因為廣州「圓」嘅廣州話讀音同「廣州（玩）完」一樣，亦引起坊間非議。
廣州圓路

廣州圓路（粵拼：gwong2 zau1 jyun4 lou6）係中國廣東省廣州市入面嘅其中一條一般嘅馬路，呢條馬路喺荔灣區東塱嘅沙洛村入面，成條馬路係東西走向。西邊從東沙大道最南邊嘅東沙港附近開始，一直向東去到沙洛渡口嗰頭。

概要
全長520米，闊16米，雙向4車道。
廣州地王廣場

由於嗰時佢哋冇乜錢，到咗2000年，雅仕公司又同私人一齊合作，搞咗間「廣州宇冠實業發展有限公司」嚟繼續搞呢間嘢，結果廣場改名做而家嘅「地王廣場」，嗰時有咗呢個專案嘅雅仕公司法人代表陳某，雖然佢重係新公司嘅法人代表，但股份已經跌到得返50%到。後嚟經過調查，原嚟宇冠公司法人代表陳某就話一齊合作搞地王廣場專案，向唔少公司同私人一齊吹水話合股投資嚟搞呢個項目，要丼1億蚊到嘅資金落去。不過佢哋重新繼續喐手起呢間嘢，搞咗3層樓嘅地下室之後就停手。有好多投資者睇到佢哋嘅資金已經俾陳某攞咗去第度用。
2002年4月，陳某又同深圳商業銀行嘅桂園支行、深圳市菲利興投資有限公司一齊搞咗間廣州桂鑫實業有限公司，從而開發地王廣場專案，而桂園支行行長就做咗桂鑫公司嘅董事長，而陳某嗰時嘅股份已經跌到得返10%。好多嗰年俾佢氹咗落搭嘅債權人以為有返希望，就過去鬧桂鑫公司，希望可以還錢，點知桂鑫公司話唔制，重話由於債權人嘅債務係陳某向各債權人借返嚟，嗰時係未有桂鑫公司就出現咗，所以公司唔可以孭爾單飛，而係嗌陳某孭。
最後呢間廣場冇影響到喺2003年6月份嘅開業。喺開業初時嘅生意好差，直到流行前線同地王廣場連通咗之後先至有主力店入嚟呢度搞。
常石磊

常石磊（粵拼：soeng4 sek6 leoi5；1981年7月21號—）係中國大陸音樂創作人同歌手，喺廣東廣州出世，喺上海音樂學院畢業，幫過好多歌手創作音樂同做製作人。佢係2008年北京奧運會開幕式音樂製作團隊嘅成員，亦係開幕式主題曲《我和你》嘅原唱者。
2009年成龍同常石磊簽約，幫佢推廣音樂，同年8月，佢出首張專輯《Niu china新中國》，並喺2010年7月出創音樂專輯《自己》，同年為電影《山楂樹之戀》演唱插曲《山楂樹》。2012年喺《聲動亞洲》歌唱比賽攞到亞軍。2013年7月，常石磊憑住為林憶蓮製作嘅音樂《蓋亞》攞到第24屆金曲獎最佳編曲人獎同最佳專輯製作人獎。

音樂專輯
專輯名稱：《自己》
發行時間：2010年7月
語種：國語
專輯收錄咗11首由王平久作詞，常石磊作曲、編曲、製作並演唱嘅歌。
曲目
01 我的城
02 哥哥
03 天數
04 和你一起
05 音樂愛
06 恍然如夢
07 相隨永遠
08 一年又一年
09 自己
10 我不懂愛情
11 常常
常田克人

常田克人（1997年11月27號—）係日本足球員，打後衞位置，效力仙台七夕。
常盤聰

常盤聰（1987年5月14號—）係日本足球員，司職前鋒，效力過水戶蜀葵，北九州向日葵，東京綠茵，熊本羅亞素，及群馬草津溫泉。
常盛街公園

常盛街公園，香港公園之一，遊樂場之一，喺九龍何文田公主道，英文叫Sheung Shing Street Park。行政上歸九龍城區。設施有戶外乒乓球檯。
常盤亨太

常盤亨太（2002年4月9號—）係日本足球員，打中場位置，效力FC東京。
常綠植物

冬天下嘅一樖樹；樖樹屬常綠植物。
常綠植物（evergreen plants）係某啲植物物種有嘅特性。常綠植物嘅葉會維持翠綠，唔似得落葉植物噉，一到冬天或者旱季就落葉。
常盛街

常盛街（英文：Sheung Shing Street），係香港九龍何文田同馬頭圍嘅一條馬路，由佛光街同培正道開始，去到天光道。
廣州市華僑外國語學校

學校喺1955年由好多位華僑出錢而起好。初期有一間學生宿舍、兩間教學樓、同埋一間教職工宿舍、一間體育館，啲設施喺嗰時廣州地區嚟講係最葳蕤同最先進，期間嗌過廣州華僑小學。1990年代初，由於越嚟越多華僑啲細路入嚟廣州讀書，所以從2000年開始搞擴建工程，直到2005年將成間學校擴建咗。期間喺2003年，由於學校發揮外文特長而喺學校基礎上，加掛咗「廣州市華僑外國語學校」嚿牌。2004年，學校開辦初中而成為九年一貫制嘅外文特色學校。而體育館同運動場嘅改造直到2011年先至搞掂嗮。
廣州市西關外國語學校

2006年3月下旬，學校為咗打造外語特色學校而改名做廣州市西關外國語學校，2007年5月因為荔灣區教育部門宣佈打造五大優質教育組團嘅關係而攞埋隔籬嘅中山八路小學用地，變成呢間學校嘅小學部。
2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區内搞咗由真光、一中、四中、南海同西外嘅教育機構，期間呢間學校將荔中合併咗。

立賢中學開辦
内文：荔灣區立賢中學
立賢中學曾經喺2004年9月1號到2005年暑假前，喺呢間學校嘅英語部樓搞過中學部，2005年秋向南搬到文昌南路附近繼續開辦。而英語部變成張道真名下嘅培訓中心。
廣州市越秀外國語學校

2008年：學校改咗名叫廣州市越秀外國語學校。
2010年7月：學校同廣州大學實驗中學合併，重將廣州大學實驗中學改成係北校區嘅高中部，而盤福路嘅校區係南校區，嗰度係初中部。

跨國交流
呢間學校重喺度同美國、澳洲、英國同埋法國呢啲教育機構嚟搞過老師同學生仔嘅相互訪問同埋交流嘅文化活動，重將會定期組織啲老師同埋學生仔去同鬼佬啲學校去交流。

赴美留學直通車
呢間學校喺2007年11月，同美國嘅東洛杉機學院正式簽咗友好合作嘅合約。呢間學校可以每年送幾十位高三學生唔使考試，就可以直升到東洛杉機學院去留學。到咗2008年1月，呢間學校有23位高三嘅學生成功去咗美國留學。依家呢間學校重同美國佬入面嘅大學傾緊點樣合作。

中美國際交換生
喺2008年1月，呢間學校同埋中國國家留學基金管理委員會簽咗「中美國際教育項目合作協定」。根據條協定噉講，呢間學校將會參加中美國際交換生嘅辦法，每年就要揀啲高一、高二嘅學生仔去到美國嘅公立高中讀佢一年書嚟睇下美國佬係點樣學嘢嘅。

開咗多語言嘅課程
呢間學校同廣東外語外貿大學、廣州大學呢啲學校都簽咗合作嘅，嚟畀咗日文、法文、西班牙文呢啲咁嘅課程、佢重定期組織啲學校嘅老師同埋學生仔同埋大學嘅老師同埋學生仔一齊去搞交流。呢間學校從2008年開始就搞咗日文必修同埋選修嘅課程，重按照咗學校嘅發展規劃嚟開咗法文、西班牙文、阿拉伯文嘅課程。

整咗細班仔化嘅教學
呢間學校嘅所有外語課程都已經整咗細班仔化教學喇，其中每個細班仔都唔會超過25個人，其中呢啲嘢可以增加學生嘅參加機會同埋課程互動、提高課堂訓練嘅效率。

同國際教育嘅接軌
呢間學校重請咗好多鬼佬嘅老師嚟上課嘅，其中每個班喺每個星期入面，有2堂口語課係由鬼佬負責上嘅，重開咗國際班整咗原汁原味嘅國際課程嚟同國際教育一齊接軌嚟畀啲學生仔零距離噉，通過參加對話嘅方法去深入交流，睇下原汁原味嘅外文係點嘅。而家學校重想將日本動漫嘅專業都引入埋。

豐富多彩嘅活動
而家學校重全力咁整緊英文學習嘅物化嘅語言環境同埋人文嘅語言環境嚟舉辦咗好多鬼佬文嘅活動。鬼文朗讀比賽、鬼文歌唱大賽、鬼佬語智力競賽、鬼佬文手抄報比賽、聖誕晚會、萬聖節晚會、鬼文古仔會、鬼文校園廣播。

學校攞過嘅獎
呢間學校重出咗庾耀東、勞玉晶、林燕芬呢三位羽毛球嘅世界冠軍嘅猛人，重被社會話咗係「校風比較好、做嘢比較犀利嘅學校」。喺2003年重攞咗區一級學校，到咗2004年升咗級係市一級嘅學校。成間學校重攞過廣州市入面，好多次嘅高中畢業班工作綜合評估嘅一等獎。
廣州市貿易職業高級中學

廣州市第37中學喺1989年～2002年嗌過廣州市貿易職業高級中學。
廣州市貿易職業高級中學Guangzhou Vocational High School of Trade位置廣東省廣州市越秀區中山六路瑞興新街7號廣東省廣州市越秀區文德東路2號明細類廣東省重點中等職業學校成立1984年級別職中三年全日制校訓自強厚德，技長健身網站http://www.gzmyzz.com/
廣州市貿易職業高級中學嘅各個校區中山六路校區文德東路校區
廣州市貿易職業高級中學
（英文：Guangzhou Vocational High School of Trade），簡稱貿易職中（mau6 jik6 zik1 zung1）。之前係嗌過廣州市第卅八中學嘅名，呢間學校喺1984年成立，喺2005年同廣州市第八十五中學合併咗。而呢間學校有兩個校區，其中一個喺越秀區瑞興新街7號，喺中山六路南邊、瑪瑙巷東邊、崔府街北邊同？街西邊之間嘅位；另一個喺文德東路2號嗰邊。

史
2002年：廣州市第卅七中學職中部同廣州市服裝職中合併咗，成立咗廣州市貿易職業高級中學。
2010年：同廣州市財經職業高級中學合併。
2012年：學校正式畀廣東省教育廳定咗係廣東省重點中等職業學校。

教學理念
呢間學校嘅教學理念係堅持「做人為上，能力為本」同「人人有才，人人成才」，喺培養學生嘅綜合能力嗰方面，就積累咗好多嘅成功經驗。尤其係結合埋呢間學校嘅優勢，實行咗中職、電大大專、本科「3+2+2」嘅一條龍教育服務模式，喺學生讀完中職嘅第三年，可以申請繼續讀埋電大嘅大專課程，喺讀中職嘅第一年開始，最快可以用5年就攞到大專畢業證，6年就攞到本科畢業證，時間咁短，可以慳錢、慳時間。

開咗嘅專業
呢間學校主要開咗會計、金融事務、商務英語、美術設計同製作、服裝設計同製作、物流服務同管理、國際商務同電子商務呢8個專業。

攞過嘅獎
2004年：學校俾廣東省教育廳定咗係廣東省重點中等職業學校。
2005年：學校俾廣州市教育局定咗係廣州市綠色學校。
2006年：學校又俾廣東省教育廳定咗係廣東省現代教育技術嘅實驗學校。
幼稚園

幼稚園係一種學前班，係細路仔啱啱入學嘅階段，呢個課程好少做功課，法律上唔一定要讀幼稚園嘅，好多小學校入面都有幼稚園課室，喺每個國家入幼稚園嘅歲數都唔同，年級嘅都唔同。
幼蟲形乸

幼蟲形乸（粵拼：jau3 cung4 jing4 laa2；英文：larviform female）係某啲昆蟲物種當中有嘅現象，指啲乸嘅成蟲望落似幼蟲，例如唔少物種嘅螢火蟲都有噉嘅現象。
幼體

幼體（英文：larva）係兩棲類同昆蟲等變態動物嘅早期階段。
幼體嘅完全變態昆蟲又叫幼蟲，佢哋生到咁上下就會結蛹。
幼麪

幼麪，又叫麪綫，係指一類比較幼嘅麪，世界各地都有，大中華地區喺華南同台灣較為常見。
幽門螺旋菌

幽門螺旋菌（Helicobacter pylori）係一種令人類患胃病嘅細菌，革蘭氏陰性桿菌，長約 2 至 4 微米。

歷史
1875年，德國科學家喺人嘅胃都發現佢哋，但係唔可以喺人體外培植，結果不了了之。
1982年，兩個澳大利亞科學家，華倫同馬歇爾（Robin Warren and Barry Marshal）將幽門螺旋菌響人嘅胃黏液度分開同成功培植，佢哋嘅結論認為人嘅胃潰瘍、胃炎係由呢隻菌引起。開始嗰陣，冇乜人信佢，皆因一直認為啲菌冇可能長時間喺強胃酸度生存。馬歇爾飲咗幾滴呢隻菌落肚，之後患上胃潰瘍，用抗生素治療就好番，之後經過更詳細嘅研究，醫學界對呢隻菌同胃病關係，慢慢咁接受。
1994年，美國國立衞生研究院（NIH）提出大多數常見胃病係由幽門螺旋菌造成，醫嗰陣應加入抗生素。2005年，華倫同馬歇爾因呢個發現得到諾貝爾醫學獎。

感染
全球約有五成人口受感染，而中國地區感染率係 60-80%。帶菌者通常冇症狀。研究發現幽門螺旋杆菌感染率高嘅地區，胃癌嘅比率亦相應多啲。
幼苗

幼苗係植物由種子發芽之後嘅狀態，由靠種子嘅營養逐步過渡到自己識光合作用。
幽遊白書

《幽遊白書》（日文：幽☆遊☆白書）係日本漫畫作品，由冨樫義博創作，1990年到1994年連載，故仔結合神秘學同格鬥元素。
幽門

幽門（英文：pylorus）係胃同十二指腸之間嘅連接口，可以細分做幽門竇同幽門管兩個部份。幽門管最尾有幽門括約肌，可以控制食物由個胃入到十二指腸嘅過程。
幽閉恐懼症

幽閉恐懼症（英文：claustrophobia）係一種恐懼症，指個患者對密閉空間有異常嘅恐懼。

睇吓
地底牢房
恐怖故仔不時會用幽閉恐懼嚟達致驚嚇嘅效果。
幽靈

幽靈（粵拼：jau1 ling4，日文：幽霊），喺日本文化入面通常指人死咗之後變成嘅鬼，佢哋相信人死咗之後，靈魂會進入陰間，因為某啲原因留咗喺人間，成為怨靈。
奧地利

奧地利（德文：Österreich，英文：Austria），官名奧地利共和國（德文：Republik Österreich，英文：Republic of Austria），舊時叫奧國，係一個喺歐洲中部嘅內陸國。同奧地利接壤嘅，西面有列支敦士登同瑞士，南面有意大利同斯洛文尼亞，東面有匈牙利同斯洛伐克，同埋北面有德國同捷克。

歷史
内文：奧地利史
奧地利曾先後畀羅馬人、匈奴人、倫巴第人、東哥德人、巴伐利亞人同法蘭克人佔領。喺10至13世紀，奧地利由巴本堡王朝統治。從此之後，哈布斯堡王朝就一直統治奧地利到20世紀。
1806年，神聖羅馬帝國解體，而喺事件發生前兩年，法蘭西一世（即神聖羅馬帝國嘅法蘭西二世皇帝）宣佈自己係奧地利帝國嘅皇帝，統治範圍係以奧地利為中心，哈布斯堡王朝世襲領地。1867年，為咗化解普奧戰爭失利對帝國嘅衝擊，奧地利帝國又變為二元君主國──奧匈帝國，直到第一次世界大戰爆發。戰敗後嘅奧匈帝國被分割，其中嘅一部分就形成咗而家嘅奧地利共和國。1938年，納粹德國強行吞併奧地利，並且將奧地利拖入第二次世界大戰。
二戰完咗之後，盟軍繼續佔領奧地利直到1955年。喺宣佈永久中立之後，佔領軍撤軍，奧地利獲得獨立。1989年，東歐共產主義政權解體之後，奧地利逐漸參與更多嘅歐洲一體化進程。奧地利喺1995年加入歐盟，又喺1999年加入歐元體系。

政治
内文：奧地利政治
總統係奧地利嘅一國元首，由每6年全民選舉選出。總統負責提名總理，總理人選通常都係議會入面最大黨派領袖。奧地利議會由兩院組成，分別係由64個州代表構成嘅聯邦院（Bundesrat）同埋由183名喺直接選舉選出嘅議員構成嘅國民院（Nationalrat）。國民院負責制定法律，主持新政府嘅就職儀式，通過不信任表決罷免聯邦政府同埋佢嘅成員。聯邦院就代表各個州嘅利益，有權將國民院通過嘅法案駁回，但係如果國民院堅持原法案，聯邦院就冇權再次否決。
喺社會民主黨佔據議會多數30年之後，2000年2月，保守嘅人民黨同右翼嘅自由黨組成嘅右翼聯盟取得執政地位。呢件事喺奧地利國內國外都引起強烈嘅反應。奧地利入面爆發大規模嘅抗議浪潮；而歐盟就對新政府採取咗政治制裁措施，奧地利嘅外交陷入孤立。喺9月歐盟取消制裁，奧地利嘅政局同對外關係就逐步恢復正常。2002年9月，由於執政兩黨喺關於政策同領導權嘅爭執加劇，總理沃爾夫岡·許塞爾（人民黨）宣佈提前舉行議會選舉。喺當年11月嘅選舉中人民黨嘅地位獲得鞏固（42.3%選票），而自由黨只係得到10.1%嘅選票。

9WienVienna維也納維也納州維也納邦維也納（Wien）1,562,676415
州下面設市、區同埋鎮（鄉）。

地理
奧地利地勢圖同主要城市嘅位置
内文：奧地利地理
奧地利係一個喺歐洲中部嘅內陸國。地勢西高東低，阿爾卑斯山貫穿奧地利嘅西部同南部，呢樣嘢令到奧地利成為著名嘅冬季運動勝地。山地佔全國面積嘅70%。山脤南北兩邊係石灰岩帶，而中間就係結晶岩帶。最高峰係大格洛克納山Grossglockner，海拔達3798米。東北部係維也納盆地，東南部同北部就係丘陵地型同高原。多瑙河流經東北部，喺境內長350公里。南部有穆爾河同德拉瓦河，而西部就有因河同薩爾察赫河等。奧地利大部分地區處於溫帶海洋性氣候同溫帶大陸性氣候過渡區入面，氣候溫和，夏天涼爽，冬天就凍。
首都係座落喺多瑙河邊嘅維也納。其它主要城市包括薩爾斯堡、因斯布魯克、格拉茨同林斯等等。

經濟
奧地利首都維也納市中心嘅建築物
内文：奧地利經濟
奧地利嘅市場經濟發達，人民生活水平較高。同時奧地利嘅工農業都比較發達。工業主要有冶金、機械、石油、化工、電器、紡織、木材加工同水力發電等；畜牧業就以養牛同養豬為主。農作物有薯仔、甜菜、小麥同粟米等等。奧地利嘅經濟同其它歐盟國家聯繫緊密，特別係同德國之間。加入歐盟令奧地利直接進入統一嘅歐盟市場，由此帶入更多嘅外資。近年嚟，德國經濟嘅減速同全球經濟嘅不景氣亦影響到奧地利。2001年奧地利嘅經濟增長率只係1.2%。

人口
奧地利西部福拉爾貝格鄉郊地區嘅幾個細路哥
内文：奧地利人口
奧地利絕大多數人都係奧地利裔，屬歐羅巴人種，大部份係阿爾卑斯類型，其餘大約10%嘅奧地利人口就係非奧地利裔。呢啲人多數都嚟黎自周邊地區，特別係東歐國家。另外有大約1萬8千個斯洛文尼亞族人喺克恩頓州同施蒂利亞州定居。地處歐洲三大族（日耳曼、斯拉夫、拉丁）嘅交匯處，奧地利人主要係由屬於日耳曼部落群嘅阿勒曼尼人、巴伐利亞人同法蘭克人結合而成，並且有馬扎兒人、匈奴人、斯拉夫人以及羅馬化嘅土著居民嘅成分。佢哋雖然同德意志人喺族源同語言上有唔少近似嘅地方，但係就有自己獨特嘅民族形成過程。
奧地利嘅官方語言係德文，德意志話嘅多種方言（下阿勒曼尼方言、中巴伐利亞方言、下巴伐利亞方言），同書面語差別較大。奧地利德文同德式德文亦都有一啲區別。
超過四分之三嘅奧地利人信奉羅馬天主教，有6%係基督新教中嘅加爾文派。其他主要宗教包括伊斯蘭教同基督教新教。猶太人曾經大量喺奧地利居住，1930年嘅時候人口超過十萬人，但後來受第二次世界大戰嘅影響，數量劇減，現時人口有大約1-2萬，但係有上升嘅趨勢。

文化
奧地利首都維也納美景宮係典型巴洛克風格建築
内文：奧地利文化
奧地利出產過好多著名嘅作曲家，例如莫札特、舒伯特、布魯克納、老約翰·施特勞斯、小約翰·施特勞斯、馬勒、勛伯格、維博恩、博格等。其他著名嘅奧地利人包括物理學家玻耳茲曼、薛丁格，哲學家維根斯坦、哥德爾，精神分析學家佛洛伊德，詩人彼特·魯塞格爾（Peter Rosegger）同埋畫家古斯塔夫·克裡姆特（Gustav Klimt）等等。
節日

10月26日國慶節Nationalfeiertag
1955年通過永久保持中立之法。
奧地利克朗

奧地利克朗（Österreichische Krone）係種已經唔再用嘅貨幣，1919年至1925年喺奧地利同埋列支敦士登用。
奧古斯特史特林堡

奧古斯特史特林堡（Johan August Strindberg，1849年1月22號—1912年5月14號）係瑞典劇作家同詩人，亦係現代瑞典文學嘅奠基者。
奧咸

奧咸（英文：Oldham）係英倫大曼徹斯特一鎮，人口10萬。
奧地利大公國

奧地利大公國係神聖羅馬帝國其中一個邦國，亦係哈布斯堡王朝嘅核心，1457年正式立國，1806年變成奧地利帝國。
廣州日報

廣州日報（粵拼：gwong2 zau1 jat6 bou3）係中共廣州市委嘅其中一份官方嘅報紙。呢份報紙係由廣州日報企業集團嚟發行，廣州日報喺1952年1月1號創刊。佢重係成個中國大陸入面，最早實現成份彩色印刷嘅報紙。而「廣州日報」呢四個標題大字係由毛澤東寫咗出嚟嘅。
廣州日航酒店

（英文：Hotel Nikko Guangzhou；日文：広州日航ホテル(Kōshu Nikko Hoteru)）係中國廣東廣州嘅五星級酒店，2014年11月16號開業，位置喺天河區華觀路1961號（宏太智慧谷南邊）。
佢亦係日本航空屬下嘅公司——日航酒店集團（日文：オークラ ニッコー ホテルマネジメント）喺中國大陸開辦嘅第9間酒店。

酒店設施
廣州日航酒店入面有400間客房同套房、重有日式同西式、中式餐廳同酒吧、6間設備完善嘅會議廳同埋可以坐到1000人嘅多功能豪華宴會廳。重有水療中心同埋泳池、健身中心同埋網球場，及整咗停車場、商務中心、購物商場、銀行同埋票務中心等其它嘅設施。
廣州文園酒家

喺1929年拆文昌巷嚟起馬路嗰時，原先施工隊諗住拆嗮成條文昌巷嘅，不過部分整馬路嘅官員畀出嘅賠償金額，佢都話唔制。結果就改咗從路口隔籬嘅民房，一直去到曾巷嗰頭。搞到文園每次有宴會嗰陣，車就唔入得嚟。而喺文昌路口就新開咗間西南酒家，而且交通都好方便，搞到文園嘅生意一直下跌，甚至喺抗日戰爭嗰陣，因為廣州淪陷，結果俾日本仔炸冧咗。喺日本仔投咗降之後，呢度雖然話重新起返間嘢，但係間嘢改咗辦醫院；甚至喺中華人民共和國成立咗之後變埋文昌路小學。
廣州日本人學校

（日文：広州日本人学校(Kōsu Nihon-jin Gakkō)；英文：Japanese School of Guangzhou）係中國廣東省廣州市嘅一間外國人學校，喺1995年4月成立，位置喺天河區風信路10號（高新產業技術開發區入面）。佢係一間國際學校，有中小學配套。

史
由於中日外交喺1970年代尾已經正常化，喺1982年10月，日本教育代表通過駐廣州領事館溝通，決定喺廣州搞補習授業校，但由於當時中國經濟比較落後，加上廣州大多數地區重未開發，所以一直未整到學校。
1995年3月，廣州日本人學校設立委員會向廣東省教育廳申請搞學校，結果批准喺花園酒店入面搞兼準時喺1995年4月開學，學校正式改名做「廣州日本人學校」。時隔一年，學校搬到天河區嘅中信廣場入面。到咗2003年7月，科學城校區落成，學校正式搬入科學城。
廣州文化公園

廣州文化公園（粵拼：gwong2 zau1 man4 faa3 gung1 jyun2）係中國廣東省廣州市嘅一間公園，喺荔灣區入面，東邊靠住人民南路；南邊靠住西堤二馬路；西邊靠住鎮安路；北邊靠住十三行路。呢間公園之前係抗日戰爭嗰時，蘿蔔頭炸落嚟嘅一個廢墟。喺1951年做過華南土特產展覽交流大會；1952年做過嶺南文化宮；直到1956年，市政府將兩園合併先至改成而家噉嘅名。呢間公園入面主要搞粵劇、講古、棋藝、燈謎、歌會同曲藝等一系列群眾性文化活動。
廣州新華學院

廣州新華學院（英文：Guangzhou Xinhua University），原名中山大學新華學院（英文：Xinhua College of Sun Yet-sen University，簡稱中大新華），係按教育部教發[2003]8號文嘅規定，由中山大學同廣東東寶集團合作，經教育部批准設立嘅獨立學院（教發函〔2005〕68號，院校代碼為：13902），依託中山大學優良嘅教學傳統同雄厚嘅資本實力嚟搞嘅一間多學科全日制應用型本科高等學校，其中天河校區地處廣東省廣州市天河區火爐山森林公園北邊，華美路同廣汕一路嘅交界，佔地面積256畝；而2011年新開嘅東莞校區喺東莞市麻涌鎮，佔地1800畝。係廣東省十七間獨立學院之一，亦係中山大學兩間獨立學院之一（另一間係中山大學南方學院）。

學校概況
中山大學新華學院係根據教育部教發[2003]8號文嘅精神，由中山大學同廣東東寶集團合作，經教育部批准設立嘅獨立學院（教發函〔2005〕68號，院校代碼為：13902），依託中山大學優良嘅教學傳統同雄厚嘅資本實力建設起身嘅一間多學科全日制應用型本科高等學校，分天河校區及東莞校區兩大校區。
學院以經濟發展同社會需求為導向，以學生全面發展為目標，以多學科和交叉學科為特點，培養複合型、應用型人才。
學院堅持開放辦學，積極展開國際教育合作，引進國外優質教育資源，已經同多間外國大專院校建立合作關係。
中山大學對新華學院嘅教學同管理負責，並監控辦學品質。學院現有專任老師692人，兼職老師417人。師資主要蒞自：學院招聘專職老師；中山大學老師（含退休及少量專職老師）；向社會聘任嘅優秀人才；聘請其他高校有教學經驗嘅教師同有關行業富有實踐經驗嘅高層管理人士、專業技術骨幹。
學院現有管理機構7個，常設機構有院務委員會、教學指導委員會、教學督導室等。學院重成立咗金融研究中心、廣東文化研習中心、醫學醫藥研究中心、財稅與會計研究中心等科研機構。
學院立足廣東，面向全國，放眼世界，著力培養適應社會需求嘅複合型、應用型高質素專門人才，力爭將學院建設成為名列全國獨立學院前矛嘅有較高知名度、多學科、教學型、應用型、開放性特色鮮明嘅全日制普通本科院校。
廣州星

廣州星（粵拼：gwong2 zau1 sing1；簡化字：广州星；英文：3048 Guangzhou），又叫小行星3048，係太陽系入面，小行星帶嘅其中一粒小行星。佢係由中國江蘇省南京市嘅紫金山天文台喺1964年10月8號發現。佢嘅名喺1990年1月15號先至用咗廣州市嚟做佢嘅名。呢粒小行星係成個小行星系入面，第3048粒發現嘅小行星。
廢話

喺廣東話入面，廢話（粵音：fai3 waa2）呢隻漢字詞彙通常係指一段說話講嘅內容係人都知，明顯到講嚟都嘥氣，例如「阿媽係女人」就係廣東話入面廢話嘅經典例子。

外文
「明顯到講嚟都嘥氣嘅話語」喺英文可以叫做 captain obvious（字面解係明顯隊長噉嘅意思）。
法文字 lapalissade 係指特登講廢話嚟達致幽默嘅效果。
廢除惡法獨立調查重組警隊大遊行

廢除惡法獨立調查重組警隊大遊行，係2019年10月20號香港一次反逃犯條例修訂嘅公眾遊行，本嚟係民陣主辦，但警方發咗「反對通知書」，民陣宣佈放棄主辦，跟住民主派前立法會議員何秀蘭、何俊仁、梁國雄同民陣副召集人陳皓桓宣佈以個人名義接辦，由尖沙嘴梳士巴利花園行到西九龍站，亦有部份人繼續行到旺角同深水埗。主辦單位估計有超過35萬人參加。
遊行期間，警方喺尖沙嘴清場嗰陣，用水炮車向九龍清真寺門口射藍色催淚水，引起好大批評，行政長官林鄭月娥同警務處處長盧偉聰第二日入寺道歉。
廢除領導人終身制

廢除領導人終身制係中國共產黨同中華人民共和國喺1980年代開始，鄧小平、江澤民、胡錦濤三代最高領導人執政嗰陣實行嘅一項重要政治制度，終結咗毛澤東時代嘅領導人終身制，建立起任期制同退休制度。
廢除終身制係鄧小平等人喺1980年代推動嘅中國政治體制改革嘅開端同重要標誌之一。習近平執政嗰時，呢個政策對最高領導人嘅任期限制喺2018年被取消。

提出
1980年4月23號，中共中央政治局擴大會議召開，會議通過咗鄧小平提出嘅《關於喪失工作能力老同志唔做十二大代表同中央委員候選人嘅決定》，係廢除領導幹部職務終身制嘅開端。
1980年8月18號，鄧小平喺會議上發表咗《黨同國家領導制度嘅改革》嘅講話（俗稱8.18講話），提出對現行制度存在嘅官僚主義、權力過分集中、家長制、領導終身制等各種弊端必須進行改革，而8.18講話亦成為咗1980年代中國政治體制改革嘅開端。

確立
1982年2月，中共中央同國務院試行退休制度，從企業入面開始，逐步推廣到黨政機關職能部門。1982年9月，中共十二大通過咗成立中國共產黨中央顧問委員會，作為廢除領導幹部職務終身制嘅過渡性機構。
1982年12月，第五屆全國人民代表大會第五次會議通過咗《八二憲法》，係第四部中華人民共和國憲法。憲法規定國家主席、副主席、國務院總理、副總理、全國人大常委會委員長、副委員長、最高人民法院院長、最高人民檢察院檢察長等國家領導人嘅任期同全國人民代表大會相同，「連續任職不得超過兩屆」，象徵廢除領導人終身制正式確立。

發展
1987年10月，中共十三大召開，鄧小平離開咗中央委員會同中央顧問委員會嘅崗位，開始部署退休安排。1989年11月，中共十三屆五中全會上，鄧小平辭咗中共中央軍委主席嘅職務，第二年再辭埋國家軍委主席嘅職務，正式退休，以行動廢除咗領導人終身制。其他中共元老，包括陳雲、楊尚昆、薄一波、習仲勛等，隨後亦卸任領導職務，退出政壇，將權力移交畀江澤民、李鵬、喬石、朱鎔基等人組成嘅第三代中央領導集體。
2002年11月，中共十六大召開，以江澤民為首嘅中央領導集體成員，唔再出任新一屆中央委員會委員，開始離開領導崗位，將中共中央總書記權力移交畀以胡錦濤為首嘅第四代中央領導集體。不過江澤民卸任中共中央總書記嘅職務後，仍然繼續做咗兩年中央軍委主席嘅職務，繼續執掌軍權。2012年11月嘅中共十八大，胡錦濤將總書記同中共中央軍委主席嘅職務交畀習近平，唔再擔任黨內職務，正式「裸退」，習近平稱贊胡錦濤帶頭離開領導崗位係高風亮節嘅表現，標誌住廢除幹部領導職務終身制進一步完善。
《中國共產黨章程》同《中華人民共和國憲法》冇對中共中央總書記同中央軍委主席嘅職務作出任期限制。而中共中央辦公廳喺2006年印發嘅《黨政領導幹部職務任期暫行規定》規定：「第二條　本規定適用喺中共中央、全國人大常委會、國務院、全國政協嘅工作部門同工作機構嘅正職領導成員；縣級以上地方黨委、政府領導成員，紀委、人民法院、人民檢察院嘅正職領導成員；省（自治區、直轄市）、市（地、州、盟）黨委、人大常委會、政府、政協嘅工作部門同工作機構嘅正職領導成員。」 「第三條　黨政領導職務每個任期係５年。」「第六條　黨政領導干部喺同一職位上連續任職達到兩個任期，唔再推薦、提名或者任命擔任同一職務。」
2014年，習近平發表《喺慶祝全國人民代表大會成立六十周年大會上嘅講話》，講話入面：「評價一個國家政治制度係唔係民主嘅、有效嘅，主要睇國家領導層能唔能夠依法有序更替，全體人民能唔能夠依法管理國家事務同社會事務、管理經濟同文化事業，人民群眾能唔能夠暢通表達利益要求，社會各方面能唔能夠有效參與國家政治生活，國家決策能唔能夠實現科學化、民主化，各方面人才能唔能夠通過公平競爭進入國家領導同管理體系，執政黨能唔能夠依照憲法法律規定實現對國家事務嘅領導，權力運用能唔能夠得到有效制約同監督。經過長期努力，我哋喺解決呢啲重點問題上面都取得咗決定性進展。我哋廢除咗實際上存在嘅領導干部職務終身制，普遍實行領導干部任期制度，實現咗國家機關同領導層嘅有序更替。」中共黨刊《求是》雜誌2019年第18期重發咗呢篇講話。

終結
内文：對習近平嘅爭議
2018年，中共中央向十三屆全國人大提議修改憲法，其中包括刪除國家主席同副主席嘅連任限制。原先，根據鄧小平喺1980年提倡嘅廢除領導人終身制，重新設立原來被廢除嘅國家主席同副主席，任期係五年一屆，連任唔能夠超過兩屆。修憲雖然刪除咗連任限制，但冇增減主席權力。不過從1993年開始，國家主席同中共中央總書記同埋中央軍委主席形成「三位一體」嘅制度，根據中國共產黨嘅領導原則同「槍桿子裏面出政權」嘅政治理念，黨總書記同軍委主席係中國政治體系入面擁有最大權力嘅兩個職務，而呢兩個實權職位喺《中國共產黨章程》入面都冇連任次數嘅限制。
由於「三位一體」制度，國家主席嘅連任限制被取消之後，最高領導人擔任嘅職務唔再有任期制嘅約束，有分析人士擔心咁意味住廢除領導人終身制實質上被打破，好似第一代領導人毛澤東可以終身做中國共產黨中央委員會主席直到佢死為止。修憲之後，中共中央總書記、國家主席、中央軍委主席三個職務都冇連任限制，原則上可以無限連任。由於目前社會主義國家入面，古巴、越南、老撾嘅國家領導人都有連任次數限制，喺呢個修正案獲得通過之後，中國將成為北韓之外，另一個最高領導人可以終身任職嘅社會主義國家。呢次修憲亦可以視為實行近三十年嚟，經歷三代領導人落實，廢除領導人終身制嘅終結。
2019年11月，BBC發表文章認為「習近平治下嘅中國有可能走上蘇聯布里茲尼夫嘅老路」，認為布里茲尼夫上台之後結束咗赫魯曉夫開始嘅改革同有自由化色彩嘅承諾，加強咗國家集中控制，呢點同習近平上台之後嘅做法相似。
澳洲智庫組織洛伊國際政策研究所（Lowy Institute for International Policy）同美國戰略與國際研究中心（Center for Strategic and International Studies）喺2021年4月聯合發表報告，指出習近平嘅長期執政為中國未來政治道路帶來不確定性，令中共面臨潛在嘅繼任危機。
廢話小說 電影原聲音樂大碟

《廢話小說 電影原聲音樂大碟》係電影《廢話小說》嘅原聲音樂專輯，由新藝寶喺1996年發行。
廣三鐵路

廣三鐵路（gwong2 saam1 tit3 lou6；英文：Canton-Samshui Railway），又叫廣三綫，係中國廣東一條鐵路，最初叫三佛鐵路，係條大清時起好嘅鐵路。廣三線家下由廣州市石圍塘站起，駁到去佛山市三水區三水南站，總長49千米。經營權歸廣州鐵路集團所有。
三佛鐵路個名，顧名思義，係三水到佛山嘅鐵路，不過查實係由廣東省城（後尾叫廣州）到三水，當時係諗住起粵漢鐵路支綫，所以又叫省佛支路。

史
1898年（大清光緒廿四年）鐵路督辦大臣盛宣懷，同埋駐美國公使伍廷芳，同美國合興公司簽約，借錢起當時係諗住起粵漢鐵路支綫，即係三佛鐵路。
傾嗰陣，發覺省城、佛山到三水地平，難度到低，比較經濟。而佛山係經濟重鎮，而省城係華南大港，三水又係西、北、綏三江匯集，水路交通發達，經濟效益好。
首先係起省城到佛山一段。當時佛山鎮屬南海縣，而省城同南海之間，隔住條珠江。所以決定駁船渡江。水文測量之後，南海一邊揀咗石圍塘，而對面省城係黃沙碼頭，因為呢處水比較慢，啱駁船用。由石圍塘起，開五個站，有五眼橋，奇槎，韶邊，橫滘，最後到佛山。中間其實有過點頭站。省城到佛山全長16.5千米。
1901年（光緒廿七年）正月，省佛段動工，10月通車。好快起埋三佛段。三水境內，有三水同西南兩個站。1903年，即大清光緒廿九年，12月10號，三佛鐵路正式通車，全長48.9千米。
美方合興公司，違返條約，私自賣畀第三國。所華方收回鐵路自辦，注銷合同，畀675萬美金畀美方。因為呢次湖南、湖北、廣東三省商人集資贖回三佛鐵路，所以改名三省鐵路，自此中國就有商辦鐵路。
民國二年（1913年）民國政府交通部，派羅崇鹷為總辦，將湖南、湖北兩省股份收歸國有，重受晒三省鐵路一切開支。因為此又改名廣三鐵路。當其時，石圍塘到佛山，綫短收入大，係世界之冠。

路綫
家下路綫係石圍塘火車站、三眼橋站、奇槎站、佛山東站、佛山站、街邊站、上柏站、小塘站、小塘西站、走馬營站、三水站（拆咗）、三水南站。
喺三眼橋可以駁廣茂聯絡線，通去廣州站同京廣線，而喺三水，就可以駁三茂線。廣三鐵路實際係駁埋中國東西兩便鐵路。
客車經過廣三鐵路，可以到廣西、雲南、貴州、四川、重慶方向。而喺2007年4月18號，重駁通埋海南。
舊時係用蒸汽火車，家下全綫重未電氣化，重用柴油火車。

火車頭
大清同民國時期都係用蒸汽火車頭。而共和國時期就轉用柴油火車頭。